2006R1610 — ET — 15.02.2007 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

KOMISJONI MÄÄRUS (EÜ) nr 1610/2006,

27. oktoober 2006,

millega kehtestatakse erand määrusest (EÜ) nr 327/1998 ja määrusest (EÜ) nr 1291/2000 seoses riisi ja purustatud riisi impordi tariifikvootide raames 2006. aasta juuli osajaotuse all välja antud teatavate impordilitsentsidega







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 18. juuni 1996. aasta määrust (EÜ) nr 1095/96 vastavalt GATTi artikli XXIV lõikele 6 toimunud läbirääkimiste tulemusel koostatud CXL-loendis sätestatud kontsessioonide rakendamise kohta, ( 1 ) eriti selle artiklit 1, võttes arvesse nõukogu 29. septembri 2003. aasta määrust (EÜ) nr 1785/2003 riisituru ühise korralduse kohta, ( 2 ) eriti selle artikli 13 lõiget 4, ning arvestades järgmist: (1) Vastavalt komisjoni 10. veebruari 1998. aasta määruse (EÜ) nr 327/98 (millega avatakse teatavad riisi ja purustatud riisi impordi tariifikvoodid ja sätestatakse nende korraldus) ( 3 ) artikli 7 lõikele 4 kehtivad kõnealuse määrusega avatud kvootide alusel välja antud litsentsid kooritud, kroovitud või poolkroovitud riisi importimiseks, alates nende tegelikust väljaandmise päevast kuni kolmanda kuu lõpuni. (2) 2006. aasta augustist alates on Ameerika Ühendriikidest pärit riisi impordivoogusid Euroopa Liidus häirinud USA turule ilmunud geneetiliselt muundatud riisiga “LL RICE 601” saastunud riis. (3) Vastavalt komisjoni 5. septembri 2006. aasta otsuse 2006/601/EÜ (erakorraliste meetmete kohta, mis käsitlevad turuleviimisloata geneetiliselt muundatud organismi “LL RICE 601” riisitoodetes) ( 4 ) artiklile 2 tohib A- ja B-kvoodi pikateralist riisi vabasse ringlusse lasta juhul, kui esitatakse analüüsiaruanne, mis tõendab, et toode ei sisalda geneetiliselt muundatud riisi “LL RICE 601”. (4) Selleks et vältida, et otsusega 2006/601/EÜ võetud erakorralised meetmed takistaksid kehtivusaja jooksul Ameerika Ühendriikidest pärit A- ja B-kvoodi pikateralise riisi importimiseks määrusega (EÜ) nr 327/98 avatud kvootide alusel välja antud litsentside kasutamist 2006. aasta juuli osajaotuse raames, tuleks litsentside kehtivusaega pikendada kuni 2006. aasta lõpuni. (5) Lisaks, et lubada kasutada juba välja antud litsentse, mis on ette nähtud importimiseks kõikidesse riikidesse ja mille päritoluriigiks on märgitud Ameerika Ühendriigid, tuleks kõnealuste sertifikaatide kasutamist lubada kõikidest kolmandatest riikidest pärit riisi importimiseks. (6) Samuti tuleks lubada kasutada litsentse, mis on juba väljastatud muu kui A- ja B-kvoodi riisi importimiseks. (7) Seetõttu tuleks kehtestada erand määrusest (EÜ) nr 327/98 ja komisjoni 9. juuni 2000. aasta määrusest (EÜ) nr 1291/2000 (millega sätestatakse põllumajandussaaduste ja -toodete impordi- ja ekspordilitsentside ning eelkinnitussertifikaatide süsteemi kohaldamise ühised üksikasjalikud eeskirjad). ( 5 ) (8) Käesoleva määrusega ettenähtud meetmed on kooskõlas teraviljaturu korralduskomitee arvamusega, ning arvestades järgmist: ON VASTU VÕTNUD KÄESOLEVA MÄÄRUSE:







Artikkel 1

Erandina määruse (EÜ) nr 327/98 artikli 7 lõikest 4 pikendatakse omanike taotlusel järgmiste impordilitsentside kehtivusaega kuni 31. detsembrini 2006:

a) kroovitud või poolkroovitud riisi impordilitsentsid, mille lahtris 8 on märgitud päritoluriigiks “Ameerika Ühendriigid”, mis on välja antud 2006. aasta juuli osajaotuse raames kvoodi alusel, mille järjekorranumbrid on 09.4127 ja 09.4166, kooskõlas määruse (EÜ) nr 327/98 X lisaga, järgmiste CN-koodide puhul: — NC 1006 30 25, — NC 1006 30 27, — NC 1006 30 46, — NC 1006 30 48, — NC 1006 30 65, — NC 1006 30 67, — NC 1006 30 96, — NC 1006 30 98;

b) kooritud riisi impordilitsentsid, mille lahtris 8 on märgitud päritoluriigiks “Ameerika Ühendriigid”, mis on välja antud 2006. aasta juuli osajaotuse raames kvoodi alusel, mille järjekorranumber on 09.4148, kooskõlas määruse (EÜ) nr 327/98 X lisaga, järgmiste CN-koodide puhul: — NC 1006 20 15, — NC 1006 20 17, — NC 1006 20 96, — NC 1006 20 98.

Artikkel 2

1. Erandina määruse (EÜ) nr 1291/2000 artikli 8 lõikest 1 võib käesoleva määruse artiklis 1 osutatud impordilitsentse kasutada sellise riisi importimiseks, mille CN-koodi kuus esimest numbrit vastavad asjaomasele litsentsile märgitud CN-koodiga.

2. Erandina määruse (EÜ) nr 1291/2000 artikli 8 lõikest 3 võib käesoleva määruse artiklis 1 osutatud impordilitsentse, mis on välja antud kvootide alusel, mille järjekorranumbrid on 09.4148 ja 09.4166, kasutada kõikidest kolmandatest riikidest pärit riisi importimiseks, ilma et see piiraks käesoleva artikli lõiget 1.

▼M1

Artikkel 2a

1. Erandina määruse (EÜ) nr 1291/2000 artikli 35 lõikest 2 võivad liikmesriigid pärast iga üksikjuhtumi läbivaatamist vabastada tagatise, mis on ette nähtud vastavalt määruse (EÜ) nr 327/98 artikli 4 lõikele 2 seoses käesoleva määruse artiklis 1 osutatud impordilitsentsidega, mida ei ole kehtivusaja lõpuks kasutatud, tingimusel et:

a) impordilitsentsi omanik tagastab kasutamata litsentsi või litsentsid pädevale asutusele ja taotleb sellega seotud tagatise vabastamist;

b) liikmesriikide pädevatel asutustel on piisavalt andmeid, et tõestada, et asjaomane importija on tegutsenud heas usus ja kasutanud kõiki mõistlikke võimalusi impordilitsentsi või litsentside kasutamiseks nende kehtivusajal.

2. Impordilitsentsi taotlusega määruse (EÜ) nr 327/98 artikli 3 kohaselt kaasas olnud ekspordilitsentsi originaal tagastatakse impordilitsentsi omanikule, kelle tagatis vabastatakse vastavalt käesoleva artikli lõikele 1.

▼B

Artikkel 3

1. Käesoleva määruse kohase impordiga seotud tollideklaratsioonide puhul tuleb lahtrisse 44 kanda järgnev märge:

“Import vastavalt komisjoni määrusele (EÜ) nr 1610/2006.”

2. Liikmesriigid esitavad komisjonile elektroonilisel teel 15. veebruariks 2007 järgmised andmed:

a) vastavalt käesolevale määrusele imporditud toodete kogused (tonni) koondnomenklatuuri koodide (CN-koodid) kaupa;

b) impordilitsentside number ja väljaandmise kuupäev.

▼M1

3. Liikmesriigid teatavad komisjonile 31. märtsiks 2007 elektroonilisel teel kasutamata impordilitsentsi või litsentside numbrid, mille kohane tagatis on vabastatud vastavalt artiklile 2a, samuti asjaomaste toodete kogused (tonnides) kombineeritud nomenklatuuri koodide (CN-koodide) kaupa.

▼B

Artikkel 4

Käesolev määrus jõustub järgmisel päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.